خالد بن غلاب

خالد بن غلاب النصری صحابی رسول ہیں، عثمان بن عفان کے عہد خلافت میں اصفہان کے والی رہے، بعد میں وہاں سے منتقل ہو کر بصرہ میں سکونت اختیار کر لی، بصرہ کے غلابیوں کے جد امجد تھے۔

سوانح 
پورا نام و نسب: خالد بن حارث بن اوس بن نابغہ بن عمرو بن حبیب بن واثلہ بن دہمان بن نصر بن سعد بن ہوازن ہے۔ کہا جاتا ہے غلاب ان کی والدہ کا نام تھا، ابن غلاب میں ماں کے نام کے ساتھ مشہور ہوئے۔ 

رسول اللہ  کی خدمت میں وفد لیکر حاضر ہوئے اور اسلام قبول کیا، آپ  سے درخواست کی کہ " یا رسول اللہ! میرے لیے فتنوں سے حفاظت کی دعا فرما دیجیے" رسول اللہ  نے دعا فرمائی: "اللہ ان کی ظاہری اور باطنی فتنوں سے حفاظت فرما"۔ عمر بن خطاب کے زمانہ خلافت میں اصفہان کی عملداری میں بیت المال کے ذمہ دار رہے، پھر عثمان بن عفان کے زمانے میں اصفہان کے والی مقرر ہوئے، جب خلیفہ عثمان کو محصور کیا گیا تب خالد بن غلاب مدد کی غرض سے اصفہان سے مدینہ کی اور نکلے لیکن راستے ان کی شہادت کی خبر پہنچی تو واپس ہو گئے۔

خالد بن غلاب سے ان کے لڑکے عمرو بن خالد نے حدیث روایت کی ہے۔

حوالہ جات